In the Army Now

«In the Army Now» er en sang skrevet av de nederlandske brødrene Rob og Ferdi Bolland og utgitt i deres innspilling som Bolland & Bolland under tittelen «You're in the Army Now» i 1982. Singelen gjorde det godt internasjonalt og toppet de norske salgslistene i seks uker på rad. Likevel er coverversjonen av Status Quo mest kjent, og har flere listeplasseringer verden over.Historikk for VG-lista om Bolland & Bolland: «You're in the Army Now» (1982)Historikk på VG-lista og liste over plasseringer i andre land for Status Quo: «In the Army Now» (1986) Andre innspillinger av sangen er gjort av Laibach og Sabaton samt Leo Moracchioli. 

 Versjon av Bolland & Bolland 
Brødrene Rob (født 17. april 1955) og Ferdi Bolland (født 5. august 1956) er begge født i Port Elizabeth, Sør-Afrika, men flyttet med familien til Nederland som ungdommer. De har en lang merittliste som produsenter og en mer beskjeden karriere som musikere i duoen Bolland & Bolland. De har også skrevet sanger for andre, blant annet den kjente «Rock Me Amadeus» sammen med Falco,SecondHandSongs om «Rock Me Amadeus» «Love House» for Samantha FoxAllmusic om Samantha Fox: I Wanna Have Some Fun (1989) og Nederlands bidrag til Eurovision Song Contest i 1979, «Colorado» fremført av gruppen Xandra (frontet av Sandra Reemer).45cat om Xandra: «Colorado»/«Stranger In Town» (1979)

De hadde med «You're in the Army Now» på The Domino Theory fra 1982, som er et konseptalbum med et kritisk blikk på USAs innblanding i konflikter internasjonalt. Perspektivet er fotsoldatens.

 Versjon av Status Quo 
Francis Rossi i Status Quo skal ha hørt «You're in the Army Now» på radio og overtalt resten av bandet til å gjøre en coverversjon.David Clayton: «Norfolk's Status Quo top 10 songs» på BBC Norfolk 24. september 2014 De forkortet tittelen på sangen til «In the Army Now» og ga samme navn til albumet den var med på i 1986. Singelen fikk den egenskrevne «Heartburn» på B-siden.45cat om Status Quo: «In the Army Now»/«Heartburn» (1986) Det ble en av deres mest fremgangsrike utgivelser med førsteplasser i Østerrike, Tyskland, Irland og Sveits, samt andreplasser i Frankrike, Norge, Spania og Storbritannia. Bollandbrødrene fikk den nederlandske Buma Exportprijs i 1987.

 Versjon av Laibach 
Laibach ga ut en coverversjon av «In the Army Now» på singel i 1995Spirit of Metal om Laibach: «In the Army Now» (1995) og hadde låten med på albumet NATO som kom året før.Allmusic om Laibach: NATO (1994)

 Versjon av Sabaton 
Sabaton tok med en innspilling av «In the Army Now» som bonusspor til Carolus Rex i 2012.Anmeldelse av Sabaton: Carolus Rex (2012) på Angry Metal Guy 21. mai 2012

 Referanser 

 Eksterne lenker 






Kategori:Sanger fra 1982
Kategori:Singler fra 1982
Kategori:Singler fra 1986